ખાદી ગ્રામોદ્યોગના કેલેન્ડર પર મહાત્મા ગાંધીની જગ્યાએ વડાપ્રધાન નરેન્દ્ર મોદીનો ફોટો છપાતાં વિવાદ સર્જાયો હતો, એ વિવાદ હજુ શમ્યો નથી, ત્યાં તો ભાજપના જ મંત્રી અનિલ વિજે આ અંગે અન્ય એક વિવાદિત નિવેદન કર્યું છે. અનિલ વિજ પાસે જ્યારે આ મામલે પ્રતિક્રિયા માંગવામાં આવી તો તેમણે કહ્યું કે, 'ખાદી સાથે ગાંધીનું નામ જોડાયું છે તેથી ખાદી ઊંચે આવી જ નથી, ડુબી ગઇ. સાથે જ તેમણે એમ પણ કહ્યું કે, ગાંધીનું નામ એવું છે કે જ્યારથી નોટ પર તેમનો ફોટો છપાયો છે, ત્યારથી નોટની કિંમત ઘટી ગઇ છે.'